 Teta! Mach 2015  Baịbụl Ọ Ka Bara Uru?Isiokwu Ndị Dị na Magazin ABaịbụl Ọ Ka Bara Uru?ỊKỤ ọkpọ na-atọ Hilton ụtọ. Mgbe ọ dị afọ asaa, ọ na-aga akụ ọkpọ ma nebe a na-anọ akụ ọkpọ ma nebe ndị ọzọ. Mgbe ọ nọ ụlọ akwụkwọ sekọndrị, ya na ndị enyi ya na-agagharị na-achọ ndị ha ga-egbu ilu. O kwuru, sị: Noge ahụ, m na-ezu ohi, na-agba chaa chaa, na-ele ndị gba ọtọ, na-emesi ụmụ nwaanyị ike, na-akpọkwa papa m na mama m iyi. Otú m si akpa àgwà mere ka papa m na mama m chee na o nweghị ihe ga-eme ka m gbanwee. Mgbe m pụtara ụlọ akwụkwọ sekọndrị, agara m biri nke m.Mgbe afọ iri na abụọ gachara, Hilton lọtara. O siiri nne na nna ya ike ikweta na onye a bụ nwa ha nihi na ọ gbanweela. Ọ dịzi nwayọọ, na-ejide onwe ya, na-akwanyekwara ndị ọzọ ùgwù. Gịnị nyeere ya aka ịgbanwe? Mgbe ahụ ọ gara biri nke ya, o chebaara onwe ya echiche. Ọ malitekwara ịgụ Baịbụl ka ọ mara ma ọ ga-enyere ya aka ịgbanwe. O kwuru, sị: M malitere ime ihe m na-agụta na Baịbụl. M kwụsịrị ịkpa àgwà ọjọọ ma malite ịsọpụrụ nne m na nna m otú ahụ Baịbụl kwuru náNdị Efesọs 6:2, 3. M bịara nwee ụdị obi ụtọ m na-enwetụbeghị ná ndụ. Emekwara m ka obi na-adị papa m na mama m mma kama ime ihe ndị ga na-agbawa ha obi.Otú Hilton si mechaa gbanwee gosiri na ihe e kwuru na Baịbụl bara uru, na-agbanwekwa ndụ ndị mmadụ. Ndị Hibru 4:12 NaTeta!a, anyị ga-atụle ihe Baịbụl kwuru gbasara mmadụ ịkwụwa aka ọtọ, otú anyị ga-esi na-ejide onwe anyị, ihe di na nwunye ga-eme ka ha ghara ịgba nèzí, na otú anyị ga-esi na-ahụ ndị ọzọ nanya. Anyị ga-ahụkwa otú ihe a niile ga-esi baara anyị uru.Ịkwụwa Aka ỌtọAMAOKWU BAỊBỤL GA-ENYERE GỊ AKA:Ònye ga-abụ ọbịa nụlọikwuu Chineke? . . . Ọ bụ onye na-eje ije nụzọ na-enweghị ntụpọ, onye na-eme ezi omume,onye na-ekwukwa eziokwu nobi ya.Abụ Ọma 15:1, 2.URU Ọ BARA:Ịkwụwa aka ọtọ na-amasị ọtụtụ ndị. Ma, gịnị ka ụfọdụ ndị na-eme ma ha chọpụta na o nweghị onye ga-ejide ha ma ha gwuo wayo ma ọ bụ were ihe na-abụghị nke ha? Ọ bụ ụdị ndị ha bụ neziokwu ga-ekpebi ihe ha ga-eme.E nwere otu nwaanyị aha ya bụRaquel.Ọrụ ya bụ ịzụrụ ụlọ ọrụ ha ihe. O kwuru, sị: Ụfọdụ ndị na-ere ahịa gwara m na ọ bụrụ na m na-agba ha aka ahịa, ha ga na-enye m ego ha kwesịrị ịna-esepụrụ ụlọ ọrụ anyị. Ma, echetara m ihe Baịbụl kwuru gbasara ịkwụwa aka ọtọ ma gwa ha na achọghị m. Mgbe onye m na-arụrụ ọrụ nụrụ ihe a merenụ, ọ tụkwasịkwuru m obi.A sị na Raquel kwetara ihe a ha kwuru, ọ gaara enwe ego. Ma, gịnị ga-eme ma onye ọ na-arụrụ ọrụ chọpụta ihe merenụ? Ì chere na ọ gaghị achụ ya nọrụ? Onye ọzọ ọ ga-ekwe iwe ya nọrụ ma ọ chọpụta na ọ naghị akwụwa aka ọtọ? Ihe ka ya mkpa bụ inwe aha ọma na ime ihe na-agaghị enye akọnuche ya nsogbu.Ilu 22:1kwuru, sị: Ọ dị mma ịhọrọ ezi aha karịa ịhọrọ akụ dị ukwuu; amara dị mma karịa ọbụna ọlaọcha na ọlaedo.Onye Jessie na-arụrụ ọrụ tụkwasịrị ya obi nihi na ọ na-akwụwa aka ọtọOnye ọzọ na-akwụwa aka ọtọ bụJessie.Àgwà ọma ọ na-akpa mere ka onye ọ na-arụrụ ọrụ tụkwasị ya obi. Olee uru ọ baara ya? E buliri ya nọkwá, nyekwuo ya ohere ịna-eme ihe ụfọdụ ọ chọrọ. Nihi ya, o nwekwuru oge ya na ndị ezinụlọ ya ga-eji na-anọrị, nwekwuokwa ohere ọ ga-eji na-eme ihe ndị gbasara ofufe Chineke.Ndị ụfọdụ chọọ iwe ndị mmadụ nọrụ, ha na-aga chọwa ndị ha ma na ha na-akwụwa aka ọtọ. Dị ka ihe atụ, manịja otu ụlọ ọrụ dị na Filipinz degaara alaka ụlọ ọrụ Ndịàmà Jehova dị nobodo ahụ akwụkwọ ozi. O kwuru ka Ndịàmà Jehova tinye akwụkwọ ka o wee ha nọrụ. O kwuru, sị: Ha na-arụsi ọrụ ike, na-akwụwa aka ọtọ, jirikwa obi ha niile na-arụ ọrụ. Ọ bụ Jehova Chineke ka e kwesịrị ikele nihi na ọ bụ ya na-akụziri anyị ka anyị kpọọ ihe ọjọọ asị, hụkwa ezi ihe nanya.Emọs 5:15.Na-ejide Onwe GịAMAOKWU BAỊBỤL GA-ENYERE GỊ AKA:Onye nzuzu adịghị ejide mmụọ ya ma ọlị, ma onye maara ihena-ejideru ya nisi.Ilu 29:11.Ọ dị m nnọọ ka a napụtara m naka ọnwụURU Ọ BARA:Uru onye na-anaghị ewe iwe ọkụ na-erite karịrị akarị. Ma ó nweghị ihe ọzọ, onye na-anaghị ewe iwe ọkụ anaghị arịakarị ọrịa. Baịbụl kwuru, sị: Obi dị jụụ bụ ndụ anụ ahụ. O kwukwara na obi nke na-aṅụrị ọṅụ bara uru dị ka ihe na-agwọ ọrịa. Ilu 14:30;17:22 Ma, nchọpụta ndị e merela na-egosi na ndị na-ewe iwe ọkụ na ndị na-ebu iwe nobi na-arịakarị ọrịa obi. E nwekwara uru ndị ọzọ onye na-anaghị ewe iwe ọkụ na-erite.Otu nwoke karịrịla afọ iri atọ aha ya bụCassiuskwuru, sị: Abụ m onye iwe ọkụ, mụ na ndị mmadụ na-esekarị okwu, m na-alụkarịkwa ọgụ. O nweghị ihe m bụ nanya ndị mmadụ. Ma, ihe gbanwere mgbe m malitere ime ihe Baịbụl kwuru. M mụtara ịna-ejide onwe m, ịdị umeala nobi, na ịgbaghara ndị ọzọ. A sị na mụ agbanweghị, m gaara aga mkpọrọ. Ọ dị m nnọọ ka a napụtara m naka ọnwụ.Agbala nÈzíAMAOKWU BAỊBỤL GA-ENYERE GỊ AKA:Ka alụmdi na nwunye bụrụ ihekwesịrị nsọpụrụnetiti mmadụ niile, ka ihe ndina alụmdi na nwunyegharakwa ịbụ ihe e merụrụ emerụ.Ndị Hibru 13:4.URU Ọ BARA:Ụfọdụ ndị chere na iwu a bụ iwu e nyere ndị mgbe ochie, na ọ gbasaghị anyị taa. Ma, ọ bụghị eziokwu. Noge ochie, ọ na-ewute mmadụ ma di ya ma ọ bụ nwunye ya na-agba nèzí. Ọ bụkwa otú ahụ ka ọ dị taa.Ilu 6:34, 35.Otu nwoke aha ya bụEmekakwuru, sị: Mụ na nwunye m dị nezigbo mma, na-enwekwa obi ụtọ nihi na anyị anaghị agba nèzí. Di na nwunye kwesịrị ịtụkwasị ibe ha obi. Ha agaghị atụkwasịli ibe ha obi ma ha na-agba nèzí. Ịgba nèzí na-akpakwa ụmụaka aka ọjọọ.Ọ fọrọ obere ka otu nwaanyị aha ya bụUchechina di ya tisaa. O kwuru, sị: Mụ na ndị ọjọọ malitere ịkpa. Nihi ya, m malitere gbawa nèzí. Ihe ndị ọ malitere ime emeghị ka ọ na-enwe obi ụtọ. Kama, o mere ka ya na di ya na-enwe nghọtahie mgbe niile. O kwuru, sị: Mgbe ọ bụla m chetara otú m si tinye aka nihe ọjọọ, ihe na-agbatakarị m nuche bụ na ihe papa m na mama m na-adị agwa anyị bụ eziokwu. Ha na-ekwukarị na mkpakọrịta ọjọọ na-emebi àgwà ọma.1 Ndị Kọrịnt 15:33.Uchechi kwukwara, sị: Tupu ihe emebichaa, ekpebiri m ịkwụsị ịkpa àgwà ọjọọ ma malite ịmụ Baịbụl. Ekpebikwara m ịna-eme ihe m na-amụta na Baịbụl. Gịnị meziri? Ya na di ya malitere biwe nudo, di ya ana-akwanyekwara ya ùgwù ma jiri obiọma na-emeso ya omume. Ihe ọzọ Uchechi kwuru bụ na Baịbụl mere ka ndụ ya gbanwee nakwa na ya anaghị akwa mmakwaara maka otú ya si hapụ ma ihe ọjọọ ya na-emebu ma ndị enyi ọjọọ ya na ha na-akpabu.Hụ Ndị Ọzọ nAnyaAMAOKWU BAỊBỤL GA-ENYERE GỊ AKA:Yirinụ ịhụya dị ka uwe, nihi na ọ bụihe nkekọ zuru okè nke ịdị notu.Ndị Kọlọsi 3:14.URU Ọ BARA:Ụdị ịhụya Baịbụl kacha kwuo okwu ya abụghị nke gbasara ije nwoke na nwaanyị. Kama, ọ bụ ezigbo ịhụya. Onye nwere ụdị ịhụya a na-enwe ọmịiko, na-agbaghara ndị ọzọ, dịrị obi umeala, na-eme ihe ziri ezi, nwee obiọma, dịrị nwayọọ, na-enwekwa ndidi. Maịka 6:8;Ndị Kọlọsi 3:12, 13 Ịhụya nzuzu anaghị adịte aka. Ma, ezigbo ịhụya na-adịgide adịgide.E nwere otu nwaanyị aha ya bụBrenda.Ọ lụrụ di kemgbe ihe fọrọ obere ka ọ bụrụ iri afọ atọ. O kwuru, sị: Di na nwunye na-ahụ ibe ha nanya ma ha lụọ ọhụrụ. Ma, ka oge na-aga, ha na-ahụkwu ibe ha nanya karịa mgbe ahụ ha lụrụ ọhụrụ.E nwere otu nwoke aha ya bụSam.Ọ lụrụ nwaanyị kemgbe ihe karịrị afọ iri na abụọ. O kwuru, sị: Obi na-atọ mụ na nwunye m ụtọ mgbe niile ma anyị hụ otú ihe Baịbụl kwuru si baa uru ma dị mfe omume. Ime ihe Baịbụl kwuru na-eme ka ihe na-aga siriri werere. Ma, nke bụ eziokwu bụ na ọ bụghị mgbe niile ka ọ na-adịrị m mfe ime ihe o kwuru. Dị ka ihe atụ, ọ naghị adịrị m mfe mgbe ọ bụla ezigbo iwe ji m, mgbe m chọrọ ime ihe ga-abara naanị m uru, ma ọ bụ mgbe ike gwụrụ m. Ọ na-abụ ụdị ihe ndị a mee, mụ arịọ Jehova ka o nyere m aka ka m na-eme ihe dị mma. M na-agazi makụọ nwunye m. Tupu mụ amara ihe na-emenụ, ọ na-adị ka o nweghị ihe merenụ.A na-egosi na amamihe ziri ezi site nọrụ yaJizọs Kraịst kwuru na a na-egosi na amamihe ziri ezi site nọrụ ya. Matiu 11:19 Ihe a Jizọs kwuru gosiri na Baịbụl nwere ike ime ka mmadụ nwee ezigbo amamihe. Ihe ndị e dere na ya ka bara uru taa. Ọ na-abara mmadụ niile uru nagbanyeghị obodo ha si ma ọ bụ omenala ha. Otú ihe e kwuru na ya si gbasa ụmụ mmadụ gosiri na ọ bụ Jehova Chineke, bụ Onye kere ụmụ mmadụ, nyere anyị ya. Uru dị nime ihe Baịbụl kwuru gosiri na ihe a niile bụ eziokwu. Ọ bụ ya mere Baịbụl ji gwa anyị ka anyị detụ Jehova ire ma hụ na ọ dị mma. Abụ Ọma 34:8 Ị ga-eme ihe a o kwuru?Otú Ị Ga-esi Jide Onwe Gị ma Iwe Bịa GịIHE MERE O JI ARA AHỤIhuomakwuru, sị: Agbọjara m nwanne m nwaanyị ma meghee ụzọ nike, ihe e ji akpọchi ya adụpuo ahụ ájá. Mgbe ọ bụla m hụrụ ahụ ájá ahụ, ọ na-echetara m otú m si akpabu àgwà ụmụaka.Amara kwuru, sị: E nwere ụbọchị m gwara papa m na ọ bụghị ezigbo mmadụ ma kwachie ụzọ nike. Tupu ụzọ ahụ akwachie, m lere ya anya nihu ma hụ na ihe ahụ m kwuru wutere ya, mụ agwa onwe m na agaraghị m ekwu ihe ahụ.Isiokwu a ga-enyere gị aka ma ọ bụrụ na ị na-ewe iwe ka Ihuoma na Amara.IHE I KWESỊRỊ ỊMAIwe iwe ọkụ ga-eme ka i nwee aha ọjọọ.O nwere otu nwa agbọghọ dị afọ iri abụọ na otu aha ya bụ Oluchi. Ọ na-ewebu iwe ọkụ. O kwuru, sị: M na-ekwubu na ndị mmadụ kwesịrị iwere m otú ha si hụ m. Ma ka oge na-aga, m chọpụtara na ndị mmadụ na-ewere onye iwe ọkụ ka onye iberiibe. Ọ bụkwa otú ahụ ka m dị nanya ha.Baịbụl kwuru, sị: Onye na-ewe iwe ọsọ ọsọ ga-eme omume nzuzu.Ilu 14:17.Otú ahụ ndị mmadụ si agbafu ma ugwu na-agbọpụta ọkụ ka e si agbara onye na-ewe iwe ọkụ ọsọIwe iwe ọkụ nwere ike ime ka ndị mmadụ na-agbara gị ọsọ.Otu nwa okorobịa dị afọ iri na asatọ aha ya bụ Chibuzo kwuru, sị: Onye na-ewe iwe ọkụ na-ere ùgwù ya. Otu nwa agbọghọ dị afọ iri na asatọ aha ya bụ Nneka kwetara ihe a o kwuru ma sị na ndị mmadụ anaghị aga onye na-ewe iwe ọkụ nso.Baịbụl kwuru, sị: Abụla enyi onye ọ bụla nke na-ewekarị iwe; gị na onye na-ewe iwe ọkụ akpakọrịtala.Ilu 22:24.I nwere ike ịgbanwe.Otu nwatakịrị dị afọ iri na ise aha ya bụ Chinwe kwuru, sị: Ị gaghị ekpebili otú obi ga-adị gị ma ihe mee ma ọ bụ ma mmadụ mee gị ihe. Ma, ị ga-ekpebili ihe ị ga-eme ma ihe ọ bụla mee. I kwesịghị iwe iwe ọkụ, ma ihe nwere ike ịkpasu gị iwe mee.Baịbụl kwuru, sị: Onye na-adịghị ewe iwe ọsọ ọsọ dị mma karịa dike, onye na-achịkwa mmụọ ya dịkwa mma karịa onye weghaara obodo.Ilu 16:32.IHE I NWERE IKE IMEKpebie ihe ị ga na-eme ga-enyere gị aka ịgbanwe.Kama ikwu na ị gaghị agbanweli, nye onwe gị oge i nwere ike ịkwụsị ya. I nwere ike inye onwe gị ihe dị ka ọnwa isii. Mgbe ọ bụla i were iwe ọkụ nime ọnwa isii ahụ, dee 1 ihe kpatara ya, 2 ihe i mere mgbe ahụ, na 3 ihe ị gaara eme nakwa ihe mere ị gaara eji mee ya otú ahụ. Kpebiekwa na mgbe ọ bụla a kpasuru gị iwe na ị ga-eme ihe ahụ i dere ị gaara eme. Ihe ọzọ ị ga-ede nakwụkwọ bụ ugboro ole i jideliri onwe gị. Dee otú obi dị gị mgbe ahụ i jidere onwe gị.Amaokwu Baịbụl ga-enyere gị aka:Ndị Kọlọsi 3:8.Buru ụzọ chebara ihe ị chọrọ ime echiche.Ọ bụrụ na iwe abịa gị, ekwula ihe mbụ batara gị nobi. Chebara ihe ị chọrọ ikwu echiche. I nwere ike ibu ụzọ kuru ume kutuo. Otu nwatakịrị nwoke dị afọ iri na ise aha ya bụ Emeka kwuru, sị: M kuru ume kutuo, m na-eji ohere ahụ chebara ihe m chọrọ ime echiche ka m ghara ime ihe m ga-emecha kwaara mmakwaara.Amaokwu Baịbụl ga-enyere gị aka:Ilu 21:23.Ghọta ihe kpatara ihe ahụ merenụ.Mgbe ụfọdụ, ihe nwere ike ime ka ị na-ewe iwe bụ ma ị na-eche naanị otú ihe merenụ si gbasa gị. Gbalịa chebara otú obi dị ndị ọzọ echiche. Otu nwaanyị aha ya bụ Ijeoma kwuru, sị: Mgbe ọ bụla mmadụ mere m ihe na-adịghị mma, m na-echeta na ọ ga-enwerịrị ihe mere o ji mee ihe ahụ. Ime otú ahụ na-eme ka m ghara iwe oké iwe.Amaokwu Baịbụl ga-enyere gị aka:Ilu 19:11.I nwere ike isi ebe ahụ pụọ.Baịbụl kwuru, sị: Tupu esemokwu amalite, si nebe ahụ pụọ. Ilu 17:14 Amaokwu Baịbụl a gosiri na ọ bụrụ na a kpasuo gị iwe, ọ ga-aka mma mgbe ụfọdụ ka i si ebe ahụ pụọ. Kama ịnọ na-eche gbasara ya, ọsụkọsụ ana-asụ gị, chọrọ otu ihe mewe. Otu nwaanyị aha ya bụ Onyinye kwuru, sị: Ọ na-abụ iwe bịa m, mụ agaa megaa ahụ nihi na ọ na-eme ka m jide onwe m.Na-eleghara ihe ụfọdụ anya.Baịbụl kwuru, sị: Weenụ iwe, ma unu emehiela. Kwuonụ ihe unu chọrọ ikwu nime obi unu, . . . ma gba nkịtị. Abụ Ọma 4:4 Ihe a Baịbụl kwuru gosiri na mmadụ iwe iwe adịghị njọ. Ma, ebe okwu dịzi bụ ihe onye ahụ a kpasuru iwe ga-eme. Otu nwa okorobịa aha ya bụ Ikechukwu kwuru, sị: Ọ bụrụ na i kwe ka ndị ọzọ na-akpasu gị iwe, ha ga na-eji gị eme ihe ọ bụla dị ha mma. Ọ ga-adị mma ka i leghara ihe ụfọdụ ha mere gị anya. I mee otú ahụ, ị ga-enwe ike ịna-ejide onwe gị kama ịna-ewe oké iwe.Ihe Baịbụl Kwuru Gbasara Ahụhụ Ụmụ Mmadụ Na-ataỌ bụ Chineke na-akpata ahụhụ anyị na-ata?Neziokwu, Chineke adịghị eme ihe ọjọọ.Job 34:12.IHE NDỊ MMADỤ NA-EKWUỤfọdụ ndị na-ekwu na ihe ọ bụla merenụ bụ uche Chineke. Ihe a ha na-ekwu pụtara na ha kwetara na ọ bụ Chineke ka ahụhụ anyị na-ata si naka. Nihi ya, ọ bụrụ na e nwee ọdachi, ha na-eche na Chineke ji ya na-ata ndị mmehie ahụhụ.IHE BAỊBỤL KWURUIhe Baịbụl kwuru na-egosi na aka Chineke adịghị nahụhụ anyị na-ata. Dị ka ihe atụ, Baịbụl kwuru na mgbe anyị na-ata ahụhụ, anyị ekwesịghị ikwu na ọ bụ Chineke na-anwa anyị. Ọ bụ maka gịnị? Ọ bụ nihi na a pụghị iji ihe ọjọọ nwaa Chineke, ya onwe ya adịghịkwa anwa onye ọ bụla. Jems 1:13 Ihe ọ pụtara bụ na ọ bụghị Chineke na-akpata ọnwụnwa ndị na-abịara anyị na ahụhụ ndị na-eso ha. Ọ bụrụ ya na-akpata ha, ọ pụtara na ọ bụ onye ọjọọ. Ma, Chineke adịghị eme ihe ọjọọ.Job 34:12.Ọ bụrụ na ahụhụ anyị na-ata esighị Chineke naka, ònyezi ka o si naka? Oleekwa ihe na-akpata ya? Ọ dị mwute na mgbe ụfọdụ, ụmụ mmadụ na-emekpa ibe ha ahụ. Ekliziastis 8:9 Ihe ọzọ na-akpatara ụmụ mmadụ ahụhụ bụ ihe a na-atụghị anya ya. Ihe ọ pụtara bụ na ihe ọjọọ nwere ike ịdabara onye ọ bụla. Ekliziastis 9:11 Ma, Baịbụl kwuru na ọ bụ Setan bụ Ekwensu kacha akpata ahụhụ ụmụ mmadụ na-ata taa, nihi na ọ bụ ya na-achị ụwa a, ụwa dum adịrịkwa naka ya. Jọn 12:31;1 Jọn 5:19 Ọ bụ Setan na-eme ka ụmụ mmadụ na-ata ahụhụ, ọ bụghị Chineke.Ahụhụ anyị na-ata ọ na-emetụ Chineke nobi?Noge niile ha nọ na-ata ahụhụ, ọ nọ na-ewute ya.Aịzaya 63:9.IHE NDỊ MMADỤ NA-EKWUỤfọdụ ndị na-ekwu na ahụhụ ụmụ mmadụ na-ata adịghị emetụ Chineke nobi. Dị ka ihe atụ, otu onye na-ede akwụkwọ kwuru na Chineke anaghị emetere anyị ebere ma anyị tawa ahụhụ. O kwukwara na ọ bụrụ na Chineke dị neziokwu, ọ ga-abụrịrị na obi tara ya mmiri.IHE BAỊBỤL KWURUIhe Baịbụl kwuru na-egosi na obi ataghị Chineke mmiri nakwa na ọ na-emetere ụmụ mmadụ ebere. Ahụhụ anyị na-ata na-emetụ ya nobi. Noge na-adịghị anya, ọ ga-akwụsị ha niile. Baịbụl na-akụziri anyị ihe ndị ga-akasi anyị obi ma anyị na-ata ahụhụ. Ka anyị leba anya natọ nime ha.Chineke ma na anyị na-ahụsi anya.Jehovama banyere ahụhụ niile ụmụ mmadụ na-ata kemgbe ụwa nihi na anya ya nke na-enwu gbaa na-ahụ ihe niile. Abụ Ọma 11:4;56:8 Dị ka ihe atụ, mgbe a na-ata ụmụ Izrel ahụhụ nIjipt, o kwuru, sị: Ahụwo m ahụ a na-emekpa ndị m. Ihe ahụ a na-eme ha metụrụ ya nahụ nihi na o kwuru na ya maara nnọọ ihe mgbu ha na-enwe. Ọpụpụ 3:7 Ihe amaokwu a kwuru gosiri na uche Chineke dị nahụhụ ọ bụla anyị na-ata, ya sọkwa ya ya bụrụ na ndị ọzọ amaghị ihe anyị na ya na-alụ ma ọ bụkwanụ na ha aghọtachaghị otú o si na-eme anyị. Ihe a Baịbụl kwuru na-akasi ọtụtụ ndị obi.Abụ Ọma 31:7;Ilu 14:10.Chineke na-emetere anyị ebere ma anyị na-ata ahụhụ.Ahụhụ anyị na-ata na-emetụ Jehova Chineke nobi, ọ bụghị naanị na ọ ma na anyị na-ata ahụhụ. Dị ka ihe atụ, mgbe ndị fere ya noge ochie nọ ná nsogbu, ọ dịghị ya mma nobi. Baịbụl kwuru, sị: Noge niile ha nọ na-ata ahụhụ, ọ nọ na-ewute ya. Aịzaya 63:9 Nagbanyeghị na o nweghị ebe anyị ruru Chineke eru, ọ na-emetere anyị ebere mgbe anyị na-ata ahụhụ. Ọ na-ewere na ọ bụ ya na-ata ahụhụ ahụ. Neziokwu, Jehova nwere obi ọmịiko dị ukwuu, na-emekwa ebere. Jems 5:11 Ọ na-enyekwara anyị aka idi ahụhụ anyị na-ata.Ndị Filipaị 4:12, 13.Chineke ga-akwụsị ahụhụ niile anyị na-ata.Baịbụl kwuru na Chineke ga-akwụsị ahụhụ niile anyị na-ata. Ọ ga-eji Alaeze ya eme ya. Baịbụl gwara anyị na noge ahụ, Chineke ga-ehichapụ anya mmiri niile nanya ụmụ mmadụ, ọnwụ agaghị adị ọzọ, iru uju ma ọ bụ mkpu ákwá ma ọ bụ ihe mgbu agaghịkwa adị ọzọ. Ihe mbụ niile agabigawo. Mkpughe 21:4 Gịnị ka Chineke ga-eme banyere ndị nwụrụ anwụ? Ọ ga-akpọlite ha ka ha biri nụwa ebe a. Ha agaghịkwa ata ahụhụ noge ahụ. Jọn 5:28, 29 Noge ahụ, ànyị ka ga na-echeta ahụhụ anyị na-ata ugbu a? Mba, maka na Jehova kwere anyị nkwa, sị: A gaghị echeta ihe mbụ niile, ha agaghị abatakwa nobi.Aịzaya 65:17.Ihe Ị Ga-eme ma Nwa Gị Jụọ Gị Ajụjụ Gbasara ỌnwụIHE MERE O JI ARA AHỤWeregodị ya na nwa gị dị afọ isii bịakwutere gị jụọ gị ma ị ga-emecha nwụọ. I nwere ike ịjụwa onwe gị ma nwa gị ahụ ò toruola ịma ihe ọnwụ bụ. I nwekwara ike ichewe otú kacha mma ị ga-esi kọwaara ya ihe ọ bụ.IHE I KWESỊRỊ ỊMAỤmụaka na-eche gbasara ọnwụ. Ụfọdụ na-abụ ha na-egwu egwu, ha emee ka hà anwụọla. Nihi ya, i kwesịghị ichewe na nwa gị ekwesịghị ịma ihe ọ bụla gbasara ọnwụ. Wetuo obi kọwaara ya ihe ọ bụla ọ jụrụ gị gbasara ọnwụ. Ọ bụrụ na ị na-eme otú ahụ, ọ ga-enyere ya aka idi ọnwụ onye ọ bụla.Ịkọrọ nwa gị gbasara ọnwụ agaghị eme ka ọ tụwa ụjọ na-enweghị isi na ọdụ. Kama, ọ ga-eme ka ụjọ pụọ ya nahụ. Ma, e nwere ihe ụfọdụ ụmụaka na-aghọtahie gbasara ọnwụ. I kwesịrị inyere nwa gị aka ka ọ ghọta ha. Dị ka ihe atụ, ụfọdụ ndị ọkachamara na-ekwu na ọtụtụ ụmụaka na-erubeghị afọ isii na-eche na onye nwụrụ anwụ anwụchabeghị. Ọ bụ ya mere ụmụaka ụfọdụ ji eme ha na-egwu egwu, ha ana-eme ka hà anwụọla, ma ọ naghị anọ ọdụ ha ebilite.Ma, ka ha na-etolite, ha na-aghọtawa na ọnwụ abụghị okwu egwuregwu. Nihi ya, ha nwere ike ịmalite jụwa ajụjụ, chegbuwe onwe ha, ma ọ bụkwanụ tụwa ụjọ ma onye ha ma nwụọ. Ọ bụ ya mere na i kwesịghị ịgbara okwu gbasara ọnwụ ọsọ. Otu dọkịta kwuru, sị: Nwatakịrị ga na-echegbu onwe ya gbasara ọnwụ ma ọ bụrụ na a naghị ekwe ya kwuo gbasara ya nụlọ ha.I kwesịghị ịna-echegbu onwe gị gbasara ihe ị ga-ekwu. Otu nchọpụta e mere gosiri na naanị ihe ụmụaka chọrọ bụ ka e jiri olu ọma gwa ha nke bụ eziokwu. Buru nobi na nwatakịrị agaghị anọkata jụwa gị ajụjụ ma ọ bụrụ na ihe ahụ ọ na-ajụ gị adịghị ya mkpa.IHE I NWERE IKE IMEJiri ohere ọ bụla dapụtaranụ kọwaara ya ihe ọnwụ bụ.Ọ bụrụ na gị na nwa gị na-aga nụzọ, unu ahụ ọkụkọ ma ọ bụ anụmanụ ọzọ nwụrụ anwụ, jụọ ya ajụjụ ga-eme ka ọ gwa gị obi ya. Dị ka ihe atụ, i nwere ike ịjụ ya, sị: Ọkụkọ a nwụrụ anwụ ọ na-ata ahụhụ? Oyi ọ na-atụ ya? Agụụ ọ na-agụ ya? Olee otú ị ga-esi ama na anụmanụ ma ọ bụ mmadụ anwụọla?Amaokwu Baịbụl ga-enyere gị aka:Ekliziastis 3:1,7.Gwa ya nke bụ eziokwu.Ọ bụrụ na onye ikwu unu ma ọ bụ onye ọzọ nwa gị ma anwụọ, agwala ya na e nwere ebe onye ahụ gara. Ị gwa ya ụdị ihe a, o nwere ike ichewe na onye ahụ ga-alọta noge na-adịghị anya. Kama ịgwa ya otú ahụ, gwa ya ihe ga-eme ka ọ ghọta ihe ị na-ekwu ozugbo. Dị ka ihe atụ, i nwere ike ịgwa ya, sị: Mgbe ahụ mama m nwụrụ, ihe niile dị ya nahụ kwụsịrị ịrụ ọrụ. Anyị enweghị ike ịgwa ya okwu. Ma, anyị agaghị echefu ya.Amaokwu Baịbụl ga-enyere gị aka:Ndị Efesọs 4:25.Ebe ọ bụ na nwatakịrị nwere ike ịna-eche na ọnwụ na-efe efe, mee ka obi sie ya ike na ọnwụ anaghị efe efeMee ka ọ ghọta na ọ bụghị ya mere onye ahụ ji nwụọ.Mmadụ nwụọ, nwa gị nwere ike ịna-eche na o nwere ihe ya mere kpatara onye ahụ ji nwụọ. Kama ịgwa ya naanị na ọ bụghị ya mere onye ahụ ji nwụọ, i nwere ike ịjụ ya, sị, Gịnị mere i ji chee na ọ bụ gị mere o ji nwụọ? Gee ya ntị nke ọma. Ewerekwala ihe ọ bụla o kwuru ka okwu ụmụaka. Ebe ọ bụ na ụmụaka nwere ike ịna-eche na ọnwụ na-efe efe, mee ka obi sie ya ike na ọnwụ anaghị efe efe.Mee ka o kwuo obi ya.Kọọrọ ya gbasara ndị ikwu na ibe unu nwụrụla anwụ, ma ndị nke ọ na-amaghị. I nwere ike ịgwa ya gbasara otu onye nime ha na ihe onye ahụ mere mgbe ọ dị ndụ nke ọ na-abụ i cheta, obi ana-atọ gị ụtọ. Ọ bụrụ na ị na-ekwu gbasara ha, ọ ga-eme ka nwa gị ghọta na o nweghị ihe ọjọọ dị nikwu gbasara ndị ahụ nwụrụ anwụ ma ọ bụkwanụ ịna-eche gbasara ha. Ma, ọ bụrụ na nwa gị achọghị ikwu ihe o bu nobi, ejila ike eme ka o kwuo ya. Ị ka nwere ike ikwulite ya noge ọzọ.Amaokwu Baịbụl ga-enyere gị aka:Ilu 20:5.MesayaOlee otú ndị mmadụ ga-esi mata onye bụ Mesaya?Baịbụl buru amụma na Mesaya ma ọ bụ Kraịst ga-arụ ụzọ ọrụ abụọ, ma ọ gaghị abụ otu mgbe. Ya rụchaa nke mbụ, ogologo oge ga-aga tupu ya arụọ nke abụọ.Ka o nwee ike ịrụ ọrụ nke mbụ ahụ, ọ ga-abụ mmadụ. Ndị dere Baịbụl buru amụma gbasara ụdị ndụ ọ ga-ebi ma ọ bịa nụwa nakwa otú ọ ga-esi jee ozi ya ka ndị mmadụ nwee ike ịmata onye ọ bụ. Ọ bụ ịgba àmà banyere Jizọs bụ isi ihe mere e ji buo amụma ndị dị na Baịbụl.Mkpughe 19:10.Ihe niile Jizọs mere mgbe ọ bịara nụwa gosiri ihe ọ ga-eme ma ọ malite ịchị ụwa. Noge ahụ, ọ ga-eme ya nụwa niileIHE BAỊBỤL KWURUMesaya ga-esi . . .nagbụrụ Eze Devid.Aịzaya 9:7;Luk 3:23-31.A ga-amụ ya na Betlehem.Maịka 5:2;Luk 2:4-7.Ọ ga-eji obi umeala na-ekwusa ozi ọma.Aịzaya 61:1;Luk 4:43.Ndị mmadụ ga-eleda ya anya, o nweghịkwa ihe ha ga-eji ya kpọrọ.Aịzaya 53:3;Matiu 26:67, 68.A ga-eji maka mkpụrụ ego ọlaọcha iri atọ nyefee ya naka ndị iro ya.Zekaraya 11:12, 13;Matiu 26:14, 15.A ga-ebo ya ebubo ụgha, maakwa ya ikpe ọnwụ, ma ọ gaghị atụpụ ọnụ.Aịzaya 53:6, 7;Matiu 27:12-14.A ga-egbu ya otú e si egbu nwa atụrụ e ji achụ àjà. Ọ ga-ebupụkwa mmehie ụmụ mmadụ ma mee ka ha na Chineke dị ná mma.Aịzaya 53:7;Jọn 1:29,34,36.A ga-egbu ya, ma a gaghị agbaji ọkpụkpụ ya ọ bụla.Abụ Ọma 34:20;Jọn 19:33,36.A ga-eli ya nili ndị ọgaranya.Aịzaya 53:9;Matiu 27:57-60.Ọ ga-ebili nọnwụ nụbọchị nke atọ.Matiu 16:21;28:5-7.Amụma a niile nakwa ọtụtụ amụma ndị ọzọ mezuru nisi Jizọs. Ọ gwọrọ ndị ọrịa, kpọlitekwa ndị nwụrụ anwụ. O si otú a mee ka anyị ghọtakwuo na ọ bụ ya bụ Mesaya ahụ, meekwa ka obi sie anyị ike na nkwa Baịbụl kwere na ọ ga-eme ihe ndị a nụwa niile ga-emezu. Luk 7:21-23;Mkpughe 21:3, 4 Mgbe Chineke kpọlitere Jizọs nọnwụ, ọ gara nọdụ ala naka nri Chineke, na-eche ka oge ruo ka ọ rụchaa ọrụ ya.Abụ Ọma 110:1-6.Mgbe Kraịst bịara, ọ ga-eme ihe ịrịba ama karịa nke nwoke a na-eme?Jọn 7:31.Olee otú Mesaya ga-esi rụchaa ọrụ ya?Oge Jizọs nọ nụwa, ndị Juu chere na Mesaya ga-anapụta ha naka ndị Rom ma chịwa ha. Ọrụ Ndịozi 1:6 Ọ bụ ka oge na-aga ka ndị Juu na-eso ụzọ Jizọs ghọtara na ọ ga-anọ neluigwe rụchaa ọrụ ya mgbe ọ ghọrọla mmụọ ozi dị ike nke e nyerela ikike ịchị eluigwe na ụwa.Matiu 28:18.IHE BAỊBỤL KWURUMgbe Mesaya ga-arụ ọrụ nke abụọ ahụ, . . .Ọ ga-abụ Eze Alaeze Chineke. Alaeze ahụ ga-achị ụwa niile.Daniel 7:13, 14;Mkpughe 11:15.Ọ ga-emere ndịniilenwere okwukwe nebe ọ nọ ihe ọma.Jenesis 22:17, 18;Abụ Ọma 72:7, 8.Ọ ga-eme ka ọtụtụ mba na ndị eze ha kụja mgbe ọ ga-ebibi ha maka na ha na-emegide ya.Aịzaya 52:15;Mkpughe 19:19, 20.Ọ ga-eme ka oké ìgwè mmadụ na-erubere Chineke isi baa nụwa ọhụrụ.Mkpughe 7:9, 10,13-17.Ọ ga-eso Chineke kpọlite ndị nwụrụ anwụ, ha ebiri nụwa e mere ka ọ bụrụ Paradaịs.Luk 23:43;Jọn 5:21,28, 29.Ọ ga-akụziri ndị ọ ga-achị otú ha na ibe ha ga-esi na-adị nudo.Aịzaya 11:1, 2,9, 10.Ọ ga-ewepụ mmehie, bụ ihe kpatara ọrịa na ọnwụ.Jọn 1:29;Ndị Rom 5:12.Ọ ga-ebibi ọrụ Setan kpamkpam ma mee ka mmadụ niile na Jehova Chineke dịghachi ná mma.1 Ndị Kọrịnt 15:25-28;1 Jọn 3:8.Ọ bụ Jizọs rụrụ ọrụ nke mbụ ahụ e kwuru na Mesaya ga-arụ. Ọ ga-arụkwa nke abụọ a. Onye ọ bụla ma ihe kwesịrị ileru anya ala mụọ gbasara Jizọs nihi na o kwuru, sị: Ọ bụ m bụ ụzọ na eziokwu na ndụ.Jọn 14:6.Noge ọchịchị ya, onye ezi omume ga na-ama pokopoko, udo ga-adịkwa ebe niile ruo mgbe ọnwa na-agakwaghị adị. Ọ ga-enwe ndị ọ na-achị . . . ruo ná nsọtụ ụwa.Abụ Ọma 72:7, 8.Amamihe Na-echebe Onye Nwere YaNEZIOKWU, e nwere uru dị ninwe ego. Ma, e nwere nsogbu ndị ya na ya na-agakọ, nke ka nke, noge ọjọọ a anyị bi na ya. 2 Timoti 3:1-5 Nobodo ụfọdụ, ndị nwere ego na-aghọrọ ndị ohi na ndị na-atọrọ mmadụ anụ oriri.Otu akwụkwọ akụkọ kwuru ihe na-eme notu obodo ka na-emepe emepe. Ọ sịrị: Iji égbè ezu ohi, igwu wayo na ịtọrọ mmadụ na-eme ka ndị ọgaranya na ndị ogbenye dịrị niro. Ị gaa nụlọ nri dị iche iche, ị ga-ahụ ndị nche ka ha ji égbè na-eche nche. A na-agba ụlọ ndị nwere ego ogige, ndị nche ana-echekwa ha nche. A na-etinyecha ha ọkụ, kamera, na ihe ndị ga-emerụ onye ọ bụla chọrọ isi nogige gafeta ahụ. Ụdị ihe a na-emekwa nọtụtụ obodo.Ma, Baịbụl gosiri na ihe a niile agbasaghị ndị ogbenye. Olee uru ihe ahụIlu 13:8kwuru ga-abara gị? Ọ bụrụ na i bi nebe ndị omekome juru ma ọ bụkwanụ na ị ga-aga ụdị ebe ahụ, egosila ndị mmadụ na i nwere ego. Chee echiche nke ọma tupu i kpebie ihe ị ga-eyi ma ọ bụkwanụ ihe ị ga-eji apụ apụ, ka ọ ghara ịdọrọ anya ndị mmadụ.Ilu 22:3kwuru, sị: Onye maara ihe bụ onye hụrụ ọdachi gaa zoo, ma ndị na-amaghị ihe nọ na-aga, ha ga-atakwa ahụhụ ga-esi na ya pụta.Ụdị amamihe a Baịbụl kwuru ka anyị nwee gosiri na Onye kere anyị hụrụ anyị nanya. Ọ chọghị ka anyị daba ná nsogbu.Ekliziastis 7:12kwuru na amamihe bụ ihe nchebe nihi na ọ na-echebe ndị nwe ya ndụ. 